laion/Wikipedia-Exotic huggingface dataset:
ויליאם דוויט מיטשל

ויליאם דוויט מיטשל (באנגלית: William DeWitt Mitchell;‏ 9 בספטמבר 1874 – 24 באוגוסט 1955) היה עורך דין ופוליטיקאי אמריקאי, שכיהן הן כפרקליט המדינה של ארצות הברית בממשלו של הנשיא קלווין קולידג' והן כתובע הכללי של ארצות הברית בממשלו של הנשיא הרברט הובר. ויליאם דוויט מיטשל נולד בעיר וינונה שבמינסוטה לוויליאם ב. מיטשל, שהיה שופט בבית המשפט העליון של מינסוטה ולפרנסס מריט. בתחילה הוא למד באוניברסיטת ייל, שם הוא למד הנדסת חשמל לפי שהחל לגלות עניין במשפטים. לאחר שלמד בייל במשך שנתיים, עבר מיטשל ללמוד באוניברסיטת מינסוטה, שם הוא קיבל תואר בוגר אוניברסיטה ב-1895 והיה חבר באחוות דלתא-קאפא-אפסילון. לאחר מכן הוא למד בבית הספר למשפטים של האוניברסיטה, שם הוא קיבל תואר במשפטים ב-1896. זמן קצר לאחר מכן התקבל מיטשל ללשכת עורכי הדין של מינסוטה ועסק במקצוע בסיינט פול. ב-1901 הוא נשא לאישה את גרטרוד בנקרופט. לזוג נולדו שני בנים, ויליאם ובנקרופט. מיטשל הקים את משרד עורכי הדין "האו, טיילור ומיטשל", שהפך למשרד בולט במערב התיכון. מעמד יוקרתי זה אשר למיטשל הן דריסת רגל במועצה האזורית של מנהל הרכבות של ארצות הברית ב-1919, וכמו כן הוא שירת כיושב ראש הוועדה לזכויות האזרחים של סיינט פול. בשילוב עם שירותו הצבאי במלחמת ארצות הברית-ספרד ובמלחמת העולם הראשונה, מיקם אותו מעמדו המקצועי בעמדה להתמנות כפרקליט המדינה של ארצות הברית. לאחר ששימש בתפקיד זה מינה אותו הנשיא הרברט הובר כתובע הכללי של ארצות הברית ובתפקיד זה הוא כיהן ממרץ 1929 ועד לתום נשיאותו של הובר במרץ 1933. אחד מצעדיו המרכזיים בתפקיד זה היית ההוראה לפזר את "צבא הבונוס" (Bonus Army) ולפרק את המחנה שלהם. צבא הבונוס היה מאהל מחאה של יוצאי מלחמת העולם הראשונה מובטלים ובני משפחותיהם שהוקם בוושינגטון הבירה. לאחר תום כהונתו כתובע הכללי התיישב מיטשל בניו יורק, שם הוא עסק בעריכת דין. הוא היה יושב ראש הוועדה לכללים הפדרליים של ההליך האזרחי והיועץ המשפטי הראשי של הוועדה המשותפת של הקונגרס לחקירת המתקפה על פרל הארבור. ויליאם דוויט מיטשל נפטר בכפר סיוסיט שבמדינת ניו יורק ב-24 באוגוסט 1955 בגיל 80. הוא נטמן בבית הקברות אוקלנד שבסיינט פול. מדיה וקבצים בנושא ויליאם דוויט מיטשל בוויקישיתוף ויליאם דוויט מיטשל באתר מחלקת המשפטים של ארצות הברית (באנגלית) ויליאם דוויט מיטשל, באתר "Find a Grave" (באנגלית)
רפאל קירכנר

רפאל קירכנר (בגרמנית: Raphael Kirchner;‏ 1876 – 2 באוגוסט 1917) היה אמן, צייר דיוקנאות ומאייר אוסטרי, הידוע בעיקר בזכות אר נובו ועבודות נערות פין-אפ (אנ') מוקדמות, בעיקר בפורמט גלויות. קירכנר נולד בשנת 1876 בווינה, אוסטריה, ולמד באקדמיה לאמנויות יפות בווינה. הוא עבר לפריז בשנת 1900, והכין איורים למגזינים כמו La Vie Parisienne. בשנת 1914, עם פרוץ מלחמת העולם הראשונה, עבר קירכנר לארצות הברית. הוא התגורר בעיר ניו יורק עד מותו בשנת 1917. רפאל קירכנר הפיק למעלה מאלף ציורים ורישומים שפורסמו בחייו, בעיקר בצורת גלויות. הסדרה האסייתית שלו "גיישה" הייתה בין הפופולריות ביותר, עם למעלה מ-40,000 גלויות שנמכרו. הסדרה היא דוגמה בולטת להשפעה בין ארט נובו במערב לאמנות היפנית בתקופת מייג'י וטאישו. ציוריו הארוטיים של קירכנר שמצטיינים ביופי נשי, נמכרו בצורת גלויות והופיעו בדפי מגזינים שהיו מועדפים על ידי חיילים אירופאים ואמריקאים במלחמת העולם הראשונה. הצייר הפרואני אלברטו ורגס, מחשובי ציירי הפין-אפ ציין את קירשנר כדמות שהשפיעה עליו ועל ציוריו של נשים יפות ואירוטיות. הוא צייר כרזות ופרסומות לסרטים ואיורים למגזינים של גברים. קירכנר גם הפיק מספר קטן של פסלים, חלקם צולמו לגלויות. בניו יורק הוא גם הפיק עיצובי תלבושות להפקות תיאטרון מוזיקלי. לאחר שארצות הברית הצטרפה לכוחות הברית במלחמת העולם הראשונה, הגיעו בשנים 1917–1918 חיילים אמריקאים לחזית בצרפת עם גלויות ומגזינים של "נערות קירכנר". בציורי נערות אלה, הן צוירו שמנמנות יותר מ"אחיותיהן" הצרפתיות ופחות ארוטיות. מפרסמי הגלויות הצרפתיים הדפיסו מחדש את ציוריו של קירכנר שצייר במהלך הקריירה הפריזאית שלו. הידיעה על מותו של הצייר לא הוכרזה רשמית, וכמה עיתונים צרפתיים כתבו שהוא חזר לחזית המזרחית, ואף כינו אותו "גרמני מושחת". "הנערות" שלו הסתובבו בחזיתות המלחמה, והן לא היו היחידות - אמנים אחרים הגיעו להרוויח את לחמם ולתמוך במורל הכוחות בשלהי המלחמה, כשהם מפיקים ומוכרים ציורים דומים לעבודתו של קירכנר. השפעתו המתמשכת של קירכנר על ז'אנר הפין-אפ עדיין הייתה מוכרת בתקופת מלחמת העולם השנייה. מדיה וקבצים בנושא רפאל קירכנר בוויקישיתוף First World War.com - Who's Who - Raphael Kirchner, www.firstworldwar.com Levy, Florence Nightingale (1917). American Art Directory, Volume 14. The American Federation of the Arts. p. 324. "Raphael Kirchner: Biography and Image Gallery" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רפאל קירכנר".
צ'וקה

צ'וקה (מסוגנן: ChooKa) היא רשת מסעדות אסייתיות ישראלית שמגישה מזון מהיר, המנוהלת על ידי חברת "ניראור ניהול מסעדות". המסעדה מוכרת אוכל משולב ממוצא אסייתי (סיני, יפני ותאילנד) הכוללים סושי, אגרול, אטריות, וכריכים. נכון לפברואר 2020, יש לצ'וקה 21 סניפים (20 פעילים) בפריסה ארצית. הרשת הוקמה על ידי ניר מעתוק וסופי בר בשנת 2008, ועד לשנת 2015 הוקמו 15 סניפים ששייכים לרשת. בשנת 2015, צ'וקה רכשה את הרשת "צ'יינה טאון" תמורת 11 מיליון שקלים. אתר האינטרנט הרשמי של צ'וקה Chooka - זכיינות Chooka - reshet.pdf Chooka - סניפים אורנה יפת, מיזוג משמעותי בענף המזון המהיר: צ'וקה רוכשת את המתחרה צ'יינה טאון, באתר כלכליסט, 22 במרץ 2015
תחנת הרכבת בלורוסקי

תחנת הרכבת בלורוסקי (ברוסית: Белорусский вокзал) היא אחת מעשרת מסופי הרכבת של מוסקבה. מסוף הנוסעים של תחנת הרכבת בלורוסקי משרת רכבות ליעדים המצויים במרחקים ארוכים יחסית, ובעיקר למדינות אירופאיות כגון: צרפת, גרמניה, פולין, בלארוס, ליטא, צ'כיה, ובהן: מינסק, וילנה, ורשה, ברלין, פריז, פראג, גרודנו, מוגילב, כיווני ברסט, ויטבסק וכו'. כמו כן, גם ליעדים בכיוון צפון מזרח (לאורך סניף סביולובסקאיה, עד ריבינסק), ובכיוון דרום (לאנאפה דרך טולה I, קורסק, וורונז' I, רוסטוב-גלבני). רכבות אארואקספרס עוברות באופן קבוע מתחנת הרכבת בלורוסקי לנמל התעופה שרמטייבו, כאשר זמן הנסיעה הוא 50 דקות. תנועת הנוסעים בתחנה היא מעל 3.6 מיליון איש בחודש, או כ-1,500 נוסעים בשעה. מדיה וקבצים בנושא תחנת הרכבת בלורוסקי בוויקישיתוף אתר האינטרנט הרשמי של תחנת הרכבת בלורוסקי ערך זה הוא קצרמר בנושא תחנות רכבת ובנושא מוסקבה. אתם מוזמנים לתרום לוויקיפדיה ולהרחיב אותו.
חדשות חמות במחוז יובה

חדשות רעות (באנגלית: Breaking News In Yuba County) הוא סרט קומדיה שחורה אמריקאי. הסרט יצא לאקרנים ב-12 בפברואר 2021. הסרט עוקב אחר סו בוטמס (ג'ני), שתופסת את בעלה במיטה עם אישה אחרת. ההלם, שבעלה חווה מכך, גורם לו למות מהתקף לב. היא קוברת את גופתו, ומנצלת את מעמד התהילה ההולך וגדל שמקורו בבעלה הנעדר. סו מסתבכת במהירות מעל ראשה, מתחמקת משוטרים ופושעים, והכל תוך כדי ניסיון לשמור את האמת מאחותה ננסי (קוניס), כתבת חדשות מקומית הנואשת לסיפור, ובלשית משטרה נחושה (הול). אליסון ג'ני בתפקיד סו בוטמס מילה קוניס בתפקיד ננסי רג'ינה הול בתפקיד הבלשית האריס אקוופינה בתפקיד מינה סמירה ויילי בתפקיד ג'ונל ברידג׳ט אוורט בתפקיד ליאה נורטון ג'ימי סימפסון בתפקיד קאונג סים קאונג סים ג'ולייט לואיס בתפקיד גלוריה מייקלס ונדה סייקס בתפקיד ריטה אלן בארקין בתפקיד דבי דומיניק ברג'ס בתפקיד קפטן ריג'נס מת'יו מודין בתפקיד קארל בוטומס כריס לואוול בתפקיד סטיב קליפטון קולינס ג'וניור בתפקיד ראג' בחודש אוקטובר 2018 נודע, כי אליסון ג'ני ולורה דרן עתידות לככב בסרט "חדשות רעות" מאת הבמאי טייט טיילור, שביים בעבר סרטים כמו "העזרה" ו"הבחורה על הרכבת". התסריט נכתב על ידי התסריטאית אמנדה אידוקו בשנת 2017. טיילור סיפר: ”ברגע שקראתי את התסריט האפל והמבריק של אמנדה ידעתי שזה של אליסון. היא ואני חיפשנו מאז העזרה משהו גדול לעשות. כך גם לורה ואני.” בחודש מאי 2019 נודע, כי דרן פרשה מהפרויקט וכי מילה קוניס, רג'ינה הול, אקוופינה, סמירה ויילי, ברידג׳ט אוורט, ג'ימי סימפסון וקאונג סים לוהקו לסרט. מאוחר יותר הצטרפו לפרויקט גם ג'ולייט לואיס, אלן בארקין וונדה סייקס. ביוני פורסם כי גם מת'יו מודין וכריס לואוול הצטרפו לפרויקט. ביולי נודע כי גם קליפטון קולינס ג'וניור יופיע בסרט. הצילומים החלו בחודש יוני 2019. "חדשות חמות במחוז יובה", במסד הנתונים הקולנועיים IMDb (באנגלית) "חדשות חמות במחוז יובה", באתר Rotten Tomatoes (באנגלית) "חדשות חמות במחוז יובה", באתר Metacritic (באנגלית) "חדשות חמות במחוז יובה", במסד הנתונים הקולנועיים KinoPoisk (ברוסית) Andreas Wiseman, Allison Janney & Laura Dern To Star In Tate Taylor’s ‘Breaking News In Yuba County’, AGC To Finance & Sell — AFM, Deadline, ‏26 באוקטובר 2018 (באנגלית) Andreas Wiseman, Mila Kunis, Awkwafina, Regina Hall, Samira Wiley Among Cast Joining Allison Janney In Tate Taylor’s All-Star ‘Breaking News In Yuba County’ — Cannes, Deadline, ‏20 במאי 2019 (באנגלית) Andreas Wiseman, ‘Breaking News In Yuba County’: First Look At Allison Janney, Mila Kunis, Regina Hall; Matthew Modine Joins Cast, Deadline, ‏7 ביוני 2019 (באנגלית) Amanda N'Duka, ‘Westworld’ Actor Clifton Collins Jr. Joins Tate Taylor’s ‘Breaking News In Yuba County’, Deadline, ‏11 ביולי 2019 (באנגלית) Jeremy Kay, AGC Studios starts production on 'Breaking News In Yuba County', releases first image, Screen (באנגלית)
אברהם קוטנר

הרב אברהם אלתר (אלטר) קוטנר (1900 בערך – 1975) היה רב ברומניה, בגרמניה ובישראל. כיהן כרבה האשכנזי הראשי של העיר לוד מקום המדינה ועד לפטירתו. נולד בוורשה בסביבות שנת 1900 לאביו אשר יהודה. למד בישיבת תורת חיים בעיר ובישיבת ראדזימין אצל הרב פינחס מנחם זינגר, ונסמך לרבנות. כיהן כרב בעיירה צימישליה (אנ') שבבסרביה (אז ברומניה, היום ברפובליקת מולדובה). לאחר מלחמת העולם השנייה כיהן כרב מחנה העקורים בפוקינג (ולדשטאדט) (אנ'), המחנה השני בגודלו בגרמניה. עלה לישראל בשנת 1948 והיה מראשוני המתיישבים היהודים בלוד, והתמנה לרבה האשכנזי הראשי של העיר וליו"ר המועצה הדתית, לצד הרב הספרדי יצחק אביחצירא. הוא ייסד בעיר מערכת כשרות ופעל להפסקת מכירת הבשר הטרף ולמניעת חילולי שבת. היה חבר הוועדה המרכזית של חבר הרבנים של המפד"ל. נפטר ב-22 בפברואר 1975, י"א באדר ה'תשל"ה, לאחר מחלה. על שמו רחוב בשכונת אזבסטונים דרום בלוד, וכן בית הכנסת המרכזי ברחוב הרצל. ראשית דעת – דרשות והגות. ספר זה הוא ראשון בסדרה בת עשרה כרכים שכתב בשבתו ברומניה, אך את שאר הכרכים טרם הספיק להדפיס לפני השואה והם אבדו במלחמה. עיירת העולים לוד נאבקת על דמותה וצביונה הרוחניים, הצופה, 18 ספטמבר 1963 לוד מקדמת ענייניה הרוחניים, הצופה, 25 בספטמבר 1965 פעולות המועצה הדתית בלוד בסימן של קידום, הצופה, 22 בספטמבר 1968 המועצה הדתית לוד, הצופה, 12 בספטמבר 1969 ראו כאן, מכתבו לשר התחבורה דוד רמז על חילול השבת בתחנת הרכבת לוד מוסדות "חבר הרבנים" של המפד"ל, הצופה, 22 בספטמבר 1968 ראו תמונה כאן
פסיכותרפיה אפירמטיבית

פסיכותרפיה אפירמטיבית (או טיפול אפירמטיבי) היא סוג של פסיכותרפיה המיועדת לאנשים שנטייתם המינית אינה הטרוסקסואלית, ובפרט עבור הומואים ולסביות, ובה יש התמקדות באותנטיות של המטופל ובנוחות שלו עם עצמו, וקבלתו העצמית בנוגע לנטייתו המינית (לכן נקראת גם טיפול קבלה עצמית). טיפול זה אינו מנסה לשנות את נטייתו המינית של המטופל, ולא לדכא או להעלים מאוויים ותשוקות לבני אותו המין. בכך הוא מהווה תמונה הפוכה של טיפולי המרה. הפסיכותרפיה האפירמטיבית מתבססת על הקונצנזוס המדעי כי הומוסקסואליות אינה הפרעה נפשית. בשנת 2011 פרסם איגוד הפסיכולוגים האמריקני (APA) מסמך הנחיות לפסיכותרפיה אפירמטיבית של הומואים ולסביות. APA:Guidelines for Psychotherapy with Lesbian, Gay, & Bisexual Clients, apa.org ערך זה הוא קצרמר בנושא להט"ב ובנושא פסיכולוגיה. אתם מוזמנים לתרום לוויקיפדיה ולהרחיב אותו.
חורבת עלמית

חורבת עלמית היא אתר ארכאולוגי מתקופת הברזל, שנמצא בהרי יהודה כ־4 ק"מ מצפון מזרח להר הצופים וכ־1.5 ק"מ דרום־מזרח לענאתא. האתר שוכן על ראש שתי כיפות של גבעה אחת בגובה 638 מטר מעל פני הים, בסמוך לנחל זמרי ובגבול שמורת הטבע נחל פרת. מרכז האתר הוא בכיפה הדרומית-המערבית ובה שרידי מבנים, מערות מגורים ואחסון, מערות קבורה וקברים נוספים, בורות מים, וטראסות. בדרומה של הכיפה הדרומית-המערבית נמצא קברו של שייח' עבד א-סלם, מייסדהּ של ענאתא, ולצדו קברים ערביים מודרניים. בשנים 1973, 1981 ו־1999 נערכו חפירות הצלה במספר מערות קבורה ומגורים על מדרונות הכיפה הדרום־מערבית. במערות נתגלו טביעות "יהד". לבד המערות שנחפרו ציינו הסוקרים מערת קבורה במדרון המערבי שבחזיתה חמש מדרגות. בפנים המערה חדר מבוא וחדר קבורה קטן, הכולל ארבעה כוכים. בסמוך למערת הקבורה, מערת קולומבריום עם 70 גומחות. בחלק הצפון־מערבי של הכיפה חצובים שני בורות מים בסלע הקירטון. מדרום להם נמצאים שרידי גת, הכוללים משטח דריכה, בור איסוף וקטע פסיפס. בראש הכיפה מבנה ריבועי, שאורך צלעותיו 4 מטר. בחלקו הצפוני-המזרחי של ראש הכיפה יש מערכת תת-קרקעית של ששימשה לתעשייה, הכוללת בית בד. ח'רבת עלמית [496] באתר הסקר הארכאולוגי של ישראל אורי דינור, ח' עלמית, חדשות ארכיאולוגיות פח, 1986, עמ' 18–19 אורי דינור וגרי ליפוביץ, מערת קבורה מהמאה השישית לפנה"ס בחורבת עלמית, נקרות צורים 14, 1988, עמ' 44-51 בנימין הר-אבן, ח' עלמית, חדשות ארכיאולוגיות: חפירות וסקרים בישראל 115, 2003, עמ' 63–66
ראמבל (אתר אינטרנט)

ראמבל היא פלטפורמת וידאו מקוונת קנדית, שנוסדה בשנת 2013. האתר הוקם על ידי כריס פבלובסקי, יזם טכנולוגי קנדי. האתר פופולרי בקרב יוצרי תוכן שמרניים. בשבע השנים הראשונות, התוכן בראמבל כלל בעיקר סרטונים ויראליים וחדשות ממקורות תקשורת רגילים. אולם באוגוסט 2020 האשים דווין נונס את יוטיוב בצנזורה יתרה כלפי ערוצו והחל לפרסם את הסרטונים שלו בראמבל. שמרנים וליברטריאנים בולטים אחרים כמו דינש ד'סוזה, שון האניטי הגיעו מעט זמן לאחר מכן. הפלטפורמה אוסרת על פורנוגרפיה, הטרדה, תכנים גזעניים ותכנים לא חוקיים, כל דבר אחר מותר. לאחר הבחירות לנשיאות ארצות הברית ב -2020, משתמשים שמרניים רבים בפלטפורמות המדיה החברתית המרכזית, כמו טוויטר ופייסבוק, עברו לראמבל. לפי פורצ'ן, לפני כן האתר היה "שיבוט יוטיוב" מלא בהקלטות ביתיות. משתמשים וערוצים אחרים בראמבל כוללים את הסרטונים הביתיים המצחיקים ביותר של אמריקה, אתר בדיקת העובדות סנופס, חברת השידור האמריקאית EW Scripps Company, Hodgetwins, ערוצי חדשות הכבלים Newsmax ו- One America News Network (OANN), וארגון החדשות הבינלאומי רויטרס. הממשק של ראמבל כולל "ערוצים מומלצים" למעקב, יחד עם ארבע כרטיסיות נוספות בממשק הראשי. ראמבל גם מאפשרת למשתמשים שלו להרוויח כסף מהסרטונים שלהם. משתמשים מעלים סרטונים שמורשים לאחר מכן לשותפים של ראמבל, כגון Yahoo! וחדשות מיקרוסופט, והכסף שמורווח מאותם סרטונים מופקד ישירות לחשבון הראמבל של המשתמש. משתמשי ראמבל יכולים לזכות בתשלום יומי במזומן על ידי החלקה שמאלה או ימינה כדי להצביע על סרטונים ולהרוויח כרטיסים. ככל שיש למשתמש מספר רב יותר של כרטיסים, כך המשתמש יכול להגיש יותר רשומות בהמשך משיכת המזומנים. ב־11 בינואר 2021 הגישה ראמבל תביעה להגבלים עסקיים נגד גוגל בגין תוצאות החיפוש שלה, בבקשה לפיצויים העולים על 2 מיליארד דולר. ראמבל טוענים כי גוגל מתעדפת את YouTube של גוגל על פני ראמבל בתוצאות החיפוש שלה. ראמבל טוענים שהדבר מצמצם את הצפייה שלהם וגורם להכנסות נמוכות יותר. מדיה וקבצים בנושא ראמבל בוויקישיתוף אתר האינטרנט הרשמי של ראמבל (באנגלית) Silverman, Craig (2 בנובמבר 2020). "Can Dan Bongino Make Rumble The Right's New Platform?". Buzzfeed News. {{cite web}}: (עזרה) O'Kane, Josh (2021-01-13). "Toronto video-hosting startup Rumble Inc. sues Google over search result". The Globe And Mail (באנגלית אמריקאית). נבדק ב-2021-01-14. Schechner, Sam (2021-01-11). "Google Sued by YouTube Rival Over Search Rankings". Wall Street Journal (באנגלית אמריקאית). נבדק ב-2021-01-14. Isaac, Mike; Browning, Kellen (2020-11-11). "Fact-Checked on Facebook and Twitter, Conservatives Switch Their Apps". The New York Times (באנגלית אמריקאית). ISSN 0362-4331. נבדק ב-2021-01-14. "Meet Rumble, the YouTube rival that's popular with conservatives". Fortune (באנגלית). נבדק ב-2021-01-19. Parker, Bryan C. (2021-01-15). "The next Parler: I tried four apps attracting right-wing users". SFGate (באנגלית אמריקאית). נבדק ב-2021-01-16. YouTube rival Rumble sues Google over search rankings
מייבש כלים

מייבש כלים מורכב מכמה מדפים במטבח, שממוקמים מעל הכיור, עם תחתית פתוחה ומדפים עשויים חוט פלדה, כדי לאפשר לכלים שטופים שהונחו בפנים לטפטף לכיור ולהתייבש באוויר. בעוד שההיסטוריה המתועדת של הרעיון ידועה משנת 1876 עם בקשת פטנט על ידי ממציא אמריקאי צ'נדלר ושתי, הרעיון זכה לפופולריות בפינלנד בשנות הארבעים של המאה ה-20 על ידי מייג'ו גבהרד, ראש מחלקת משק הבית בפינלנד. גם גבהרד יצרה ארון ליבוש כלים בשנת 1930. המניע של גבהרד היה כדי לחסוך זמן ומאמץ של נשים; על פי חישוביה עקרת בית פינית השקיעה 30,450 שעות מחייה בשטיפת כלים, וארון ייבוש הכלים הביא לחיסכון בזמן של 50 אחוזים. גבהרד פיתחה את ארון ייבוש הכלים ב -1944 וב-1945, והמכון החל לייצר את הארונות ולמכור את העיצוב בשנת 1945. ארונות אלה היו עשויים לגמרי מעץ, ועשויים רק בשני גדלים. סטורה אנסו החלה בייצור תעשייתי של הארונות בשנת 1948, ובשנת 1954 הוצג מתלה מחוט פלדה מצופה פלסטיק. מדידות הארונות תוקנו בשנת 1982. ארונות ייבוש כלים הפכו לאביזר סטנדרטי כמעט בכל בית פיני. מדיה וקבצים בנושא מייבש כלים בוויקישיתוף ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייבש כלים".
גבעות קייל

גבעות קייל (באנגלית: Kyle Hills) הוא רכס בולט המורכב מקבץ של חרוטים געשיים, גבעות, רכסי הרים ופסגות המהוות את חלקו המזרחי של האי רוס, שבאנטארקטיקה. אורכן של הגבעות 15 קילומטרים בכיוון מזרח-מערב. הגבעות ממוקמת בין הר טרור וכף קרוזייה. גובהו של הרכס מתחיל בגובה פני הים (בכף קורזייה), ושיא גובהן של הגבעות 2,600 מטרים מעל פני הים (בהר מקינטוש, המצוי בקצה המערבי של רכס גבעות קייל). שמו של רכס הגבעות ניתן לו בשנת 2000, על ידי הוועדה המייעצת לשמות אנטארקטיים. רכס הגבעות נקרא על שם פיליפ ר. קייל (Philip R. Kyle), פרופסור לגאוכימיה, במכון הכרייה והטכנולוגיה של ניו מקסיקו, הממוקם בעיר סוקורו, במדינת ניו מקסיקו שבארצות הברית. קייל חקר את אנטארקטיקה במשת 28 עונות מחקר (קיצים אנטארקטיים) בין השנים 1969–2000. מהן קייל השלים שש עונות מחקר בחסות תוכנית המחקר האנטארקטית של ניו זילנד, בין השנים 1969–1976. קייל היה חוקר ראשי בפרויקטים רבים של הקרן הלאומית למדע של ארצות הברית וערך מחקרים ב־23 עונות מחקר, בחסות התוכנית האנטארקטית של ארצות הברית, בין השנים 1977–2000. בשנת 2000 עמד קייל בראש מצפה הר הגעש ארבוס. גבעות קייל באתר הסקר הגאולוגי של ארצות הברית גבעות קייל באתר הגאזט האנטארקטי של ממשלת ניו זילנד גבעות קייל באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מגבעות קייל לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע גאוגרפי על מר מקינטוש
הר מאליס

הר מאליס (באנגלית: Mount Mallis) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה גובהו של ההר 1,360 מטרים מעל פני הים; והוא ההר ה-3,297 בגובהו באנטארקטיקה. ההר ממוקם באמצע המרחק שבין הר ג'ויס (שמצפון להר מאליס) להר בילינג (שמדרום להר מאליס). ההר מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956–1962. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של רוברט ר. מאליס (Robert R. Mallis), שהיה חוקר גאומגנטיות וססמולוג, ששהא בתחנת הקוטב הדרומי (תחנת אמונדסן-סקוט), בחורף האנטארקטי של 1966. הר מאליס באתר הסקר הגאולוגי של ארצות הברית הר מאליס באתר הגאזט האנטארקטי המשווה SCAR של ממשלת אוסטרליה הר מאליס באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע גאוגרפי הרי אנטארקטיקה לפי גובהם
הר בואן (אנטארקטיקה)

הר בואן (באנגלית: Mount Bowen) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה. גובהו של ההר 1,875 מטרים מעל פני הים. ההר ממוקם צפונית לקרחון דייוויס; ו-11 קילומטרים דרומית - מזרחית להר האוורד. ההר מורכב בעיקרו משכבות של אבן חול, ופסגתו של ההר שחורה. ההר התגלה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בשנים 1901–1904. משלחת דיסקברי נתנה להר את שמו. ההר נקרא על שמו של צ'ארלס סי. בואן (Charles Bowen), שהעניק למשלחת דיסקברי סיוע רב בניו זילנד. • Oberholzer, P.; Baroni, C.; Salvatore, M. C.; Baur, H.; Wieler, R (2008), Dating late Cenozoic erosional surfaces in Victoria Land, Antarctica, with cosmogenic neon in pyroxenes, Antarctic Science e 20 (1), 89–98 (2008), http://doi.org/10.1017/S095410200700079X • Richard Glen, Christian Ve´rard and Jennifer Tait, Paleomagnetic study of Siluro-Devonian volcanic rocks from the central Lachlan Orogen: Implications for the apparent pole wander path of Gondwanaes, JOURNAL OF GEOPHYSICAL RESEARCH, VOL. 110, B06201, doi:10.1029/2004JB003287, 2005 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 195 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 235 הר בואן באתר הסקר הגאולוגי של ארצות הברית הר בואן באתר הגאזט האנטארקטי של ממשלת אוסטרליה הר בואן באתר הגאזט האנטארקטי של ממשלת ניו זילנד הר בואן באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בהר בואן תחזית מזג אוויר עדכנית ארוכת טווח עבור הר בואן נתוני מזג אוויר היסטוריים עבור הר בואן סטטיסטיקות מזג אוויר עבור הר בואן ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר, וכן לפי הספר Sailing Directions for Antarctica: Including the Off-lying Islands South of Latitude 60° (המפורט בפסקת "לקריאה נוספת") גובהו של הר בואן 1,250 מטרים מעל פני הים לפי מקור אחר הר בואן ממוקם דרומית - דרום-מזרחית מהר האוורד
הר בואן

האם התכוונתם ל... אנטארקטיקה הר בואן (אנטארקטיקה) – הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה ניו זילנד הר בואן (החוף המערבי) – הר במחוז ווסטלנד בחבל החוף המערבי, באי הדרומי של ניו זילנד הר בואן (ולינגטון) – הר בחבל ולינגטון, באי הדרומי של ניו זילנד אוסטרליה הר בואן (ויקטוריה) – הר בפלך מזרח גיפסלנד, במדינת ויקטוריה (אוסטרליה) שבאוסטרליה הר בואן (ניו סאות' וייל) – הר בפלך לאצ'אן, במדינת ניו סאות' ויילס שבאוסטרליה הר בואן (קווינסלנד, פארו) – הר בפלך פארו, במדינת קווינסלנד שבאוסטרליה הר בואן (קווינסלנד, חוף קוזווי) – הר במועצת האזורית חוף קוזווי, במדינת קווינסלנד שבאוסטרליה
פאראיבה

פאראיבה, היא מדינה בצפון-מזרח ברזיל, על חוף האוקיינוס האטלנטי. בצפון היא גובלת במדינת ריו גראנדה דו נורטה, במזרחה נמצא האוקיינוס האטלנטי, בדרום פרנמבוקו ובמערב סיארה. עיר הבירה של המדינה היא ז'ואאו פסואה. העיר הגדולה היחידה הנוספת היא קמפינה גראנדה. בשנת 2010 התגוררו במדינה כ-3,766,528 תושבים, כאשר 75.4% מתוכם התגוררו בערים. 52.7% מהאוכלוסייה מגזעים מעורבים, 39.8% לבנים, 5.7% שחורים, 1.8% ממוצא אסייתי ואמריקני. מגזר השירותים הוא הגדול ביותר בכלכלה המקומית, ולאחריו התעשייה והחקלאות. הייצור מתבסס בעיקר על מוצרי עור, בקר, קני סוכר ותירס. מאז שנות השישים פאראיבה התפתחה מבחינה תעשייתית. שני פארקי תעשייה בג'ואו פסואה וקמפינה גרנדה מאכלסים מגוון רחב של תעשיות, כולל ביגוד, מכונות חקלאיות, תאית, פלסטיק, סבונים, סיבים סינתטיים, תנורים ונעליים מגומי. בתחילת שנות השבעים קווי החשמל הביאו אנרגיה חשמלית מפרנמבוקו והפיצו אותה בין כל עיירות פאראיבה. מדיה וקבצים בנושא פאראיבה בוויקישיתוף אתר האינטרנט הרשמי של פאראיבה פאראיבה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
באור גדול

"באור גדול" הוא סינגל של הזמרים הישראלים אייל גולן ועדן חסון, אשר יצא לאור ב-11 בפברואר 2021, כסינגל מתוך אלבומו ה-24 של גולן, "להיות מאושר". השיר נכתב, הולחן והופק על ידי חסון עצמו, יחד עם יעקב למאי והצמד דולי ופן. בסמוך לצאתו, פרסם חסון על השיר: "בכל אחד מאיתנו יש פיסה של אור. אחרי 120 שנים, האור שקיבלנו חוזר למעלה, לאותו מקום שהגיע. הוא יכול לשוב ולדבוק מעלה בחזרה רק אם הוא נקי, כביום שקיבלנו אותו. לכן עלינו לעבוד על המידות שלנו. החשובות שבהן - הן לבחור בטוב, לא לכעוס ולא לפחד. הזמן הזה הוא בדיוק השלב בו העולם נבחן על המידות האלו. אז בואו נעמוד במבחן הזה ביחד, ויחד נהיה אור גדול!". דודי פטימר ממעריב אונליין תיאר את השיר כ"אחד הלהיטים הראויים להוביל את מצעדי ההשמעות בשנת 2021" והוסיף כי "הטקסט המעולה, המתכתב היטב עם המצב הנוכחי של קורונה שנע בין חוסר אונים משווע לבין תקווה וציפייה להתחלה חדשה - משלב בין קודש לחול בצורה מדויקת ומוציא מהשניים את מיטב האמוציות והסנטימנטים המוליכים שיר טוב". את מנגינת השיר תיאר כ"מלודית, קליטה, בנויה בצורה הנכונה של בית מתון המכין את הקרקע לפזמון מפוצץ ששובה את הלב למן השמיעה הראשונה וזוכה להרמוניות נהדרות בין השניים, שמתאימים זה לזה ככפפה ליד". אתר פרוגי פרסם ביקורת חיובית לשיר, בה נאמר כי "הדואט של שני זמרי הענק בתעשייה המקומית יצא אותנטי, אמיתי, מרגש ועוצמתי. שיתוף הפעולה הזה הוא בהחלט אור גדול עבורנו!". הווידאו קליפ לשיר הוצג בשידור בכורה בערוצו של גולן ביוטיוב בסמוך לצאת הסינגל. הקליפ בוים על ידי דורון סרי ומשתתף בו השחקן ישראל אטיאס. לדף השיר באתר הספרייה הלאומית יעקב למאי, דולב רם, פן חזות, עדן חסון יעקב למאי, דולב רם, פן חזות, עדן חסון אוראל סבג, אוהבים מזרחית? יום חג למוזיקה הים תיכונית | האזינו לשירים החדשים, באתר ערוץ 20 מתחזקים: אייל גולן ועדן חסון מפתיעים בשיר תפילה מרגש. צפו, באתר "סרוגים", 11 בפברואר 2021 אושר סיגרון, אור גדול: אייל גולן ועדן חסון בסינגל עוצמתי ואותנטי, באתר פרוגי, ‏4 בינואר 2021 דודי פטימר, ‏השיר החדש של אייל גולן ועדן חסון מאיר את התקופה האחרונה, באתר מעריב אונליין, 11 בפברואר 2021 מערכת mako מוזיקה, ‏לראשונה: אייל גולן ועדן חסון משתפים פעולה ב"באור גדול", באתר ‏מאקו‏, 11 בפברואר 2021 שיתוף פעולה ראשון: צפו בדואט המשותף של אייל גולן ועדן חסון, באתר וואלה, 11 בפברואר 2021 באור גדול, נבדק ב-2021-02-11